《秋怀》
宋代·卫宗武

秋至山愈奇，独不入凡目。
翳荟既扫除，清峭如削玉。
剥落千林空，中有岁寒木。
雪霜自凝沍，柯叶不改绿。
犹夫古君子，凛不可荣辱。
贞心以自持，乌肯混流俗。

作者简介：卫宗武约公元？年至一二八九年字洪父，（一作淇父）自号九山，嘉兴华亭人。生年不详，卒于元世祖至元二十六年。淳佑间历官尚书郎，出知常州。罢官闲居三十余载，以诗丈自娱。宋亡，不仕。宗武著有《秋声集》八卷，《国史经籍志》传于世。诗文气韵冲澹，有萧然自得之趣。